Document ID: 32015D0290

KOMISJONI RAKENDUSOTSUS (EL) 2015/290,
20. veebruar 2015,
milles käsitletakse tasude sissenõudmise piirkondades 2014. aastaks kehtestatud ühikumäärade vastavust rakendusmääruse (EL) nr 391/2013 artiklile 17 ja millega tunnistatakse kehtetuks otsus 2013/631/EL
(teatavaks tehtud numbri C(2015) 882 all)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artiklit 15,
ning arvestades järgmist:
(1)
Komisjoni rakendusmääruses (EL) nr 391/2013 (2) on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ning komisjoni rakendusmäärusega (EL) nr 390/2013 (4).
(2)
Komisjoni otsuses 2011/121/EL (5) on kindlaks määratud kogu Euroopa Liitu hõlmavad tulemuseesmärgid, sh kulutasuvuse eesmärk, ja aeronavigatsiooniteenuste osutamine aastatel 2012-2014. Komisjon teavitas 19. juuli 2012. aasta kirjas ja 17. detsembri 2012. aasta kirjas liikmesriike, et nende läbivaadatud tulemuslikkuse kavad ja tulemuseesmärgid on kooskõlas kogu ELi hõlmavate tulemuseesmärkidega ja aitavad piisaval määral kaasa nende eesmärkide saavutamisele. Kulutasuvuse eesmärgid on väljendatud kindlaksmääratud ühikumääradena.
(3)
Vastavalt rakendusmääruse (EL) nr 391/2013 artikli 17 lõike 1 punktidele b ja c hindab komisjon igal aastal liikmesriikide poolt talle tasude sissenõudmise piirkondade kohta esitatud ühikumäärasid rakendusmääruste (EL) nr 391/2013 ja (EL) nr 390/2013 sätete alusel.
(4)
2013. aastal kasutas komisjon tasude sissenõudmise piirkondades 2014. aastaks kehtestatud ühikumäärade hindamisel tulemuslikkuse hindamise asutuse ja Eurocontroli marsruudi navigatsioonitasude keskasutuse abi ning liikmesriikidelt saadud andmeid ja lisateavet. Hindamise põhjal võttis komisjon vastu otsuse 2013/631/EL (6). Kõnealuse otsusega teavitas komisjon kooskõlas rakendusmääruse (EL) nr 391/2013 artikli 17 lõike 1 punktiga d liikmesriike, et komisjoni arvates on 2014. aastaks kehtestatud ühikumäärad kooskõlas rakendusmääruste (EL) nr 390/2013 ja (EL) nr 391/2013 sätetega.
(5)
Pärast otsuse 2013/631/EL vastuvõtmist teatasid Bulgaaria, Taani, Leedu, Ungari, Poola ja Slovakkia 2014. aastal komisjonile, et asjakohaste ühikumäärade arvestamisel kasutatud teatavad näitajad on muutunud ja et nad ei olnud komisjonile hinnangu koostamiseks vajalike esialgsete andmete ja lisateabe esitamise ajal sellest teadlikud, mistõttu tekkis vajadus teha 2014. aasta ühikumäärades teatavaid muudatusi. Seepärast esitasid eespool nimetatud kuus liikmesriiki komisjonile korrigeeritud ühikumäärad.
(6)
Komisjon hindas rakendusmääruse (EL) nr 391/2013 artikli 17 lõike 1 punktide c ja d kohaselt Bulgaaria, Taani, Leedu, Ungari, Poola ja Slovakkia 2014. aasta korrigeeritud ühikumäärasid rakendusmääruste (EL) nr 390/2013 ja (EL) nr 391/2013 sätete alusel ja leidis, et need vastavad nõuetele. Seepärast tuleks kõnealuseid liikmesriike komisjoni järeldusest teavitada.
(7)
Selguse ja järjepidevuse huvides tuleks otsus 2013/631/EL kehtetuks tunnistada ning asendada käesoleva otsusega.
(8)
Teade selle kohta, et tasude sissenõudmise piirkondade ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega, ei piira määruse (EÜ) nr 550/2004 artikli 16 kohaldamist.
(9)
Käesoleva otsusega ettenähtud meetmed on kooskõlas ühtse taeva komitee arvamusega,
ON VASTU VÕTNUD KÄESOLEVA OTSUSE:
Artikkel 1
Tasude sissenõudmise piirkondades 2014. aastaks kehtestatud ühikumäärad, mis on sätestatud käesoleva otsuse lisas, on kooskõlas rakendusmääruste (EL) nr 390/2013 ja (EL) nr 391/2013 sätetega.
Artikkel 2
Otsus 2013/631/EL tunnistatakse kehtetuks.
Artikkel 3
Käesolev otsus on adresseeritud liikmesriikidele.
Brüssel, 20. veebruar 2015

Labels: 3
8
2
18